‘ભલે… આવે ત્યારે દીવાન સાહેબની કચેરીએ એને મોકલજો. દીવાન સાહેબનો હુકમ છે…’ભગત ઘરે આવ્યા ત્યારે પત્ની સહિત આખો વાસ કંપતો હતો: ‘ભગત! દીવાન સાહેબનો હુકમ હતો… શું હશે?’, ‘ચિંતા ન કરો… ભગવાન જેવો ભગવાન આપણો ધણી છે… હું જાઉં છું, નિરાંતવા રહેજો…’ કહીને ભગત સ્વસ્થ ચિત્તે કચેરીએ આવ્યા.‘લ્યો ભગત!’ કચેરીના અમલદારે ગોવા ભગતના હાથમાં એક લેખ મૂક્યો: ‘ભગત તમે જીવો ત્યાં સુધી કામ કરો કે ન કરો, પણ દર મહિને વીસ રૂપિયા તમને આપવાનો દીવાન સાહેબનો હુકમ છે…’ પ્રસન્ન ચિત્તે ભગત મંદિરે ગયા.